
Parlamentul  României

Camera  Deputaţilor
Comisia pentru Sănătate şi Familie             Nr. 28/ 62 /  3  aprilie  2013 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege privind aprobarea Ordonanţei de urgenţă a Guvernului nr.2/2013 pentru completarea art.362 din Legea nr.95/2006 privind reforma în domeniul sănătăţii ,trimis Comisiei pentru sănătate şi familie spre dezbatere,  în fond, în procedură de urgenţă, cu adresa nr. PLx 86 din 18 martie 2013.
În raport cu obiectul şi conţinutul reglementării, proiectul de lege face parte din categoria legilor ordinare.
              PREŞEDINTE,                                          SECRETAR,

              Rodica Nassar                                           Florin Buicu

Parlamentul  României

Camera  Deputaţilor
Comisia pentru Sănătate şi Familie              Nr. 28/ 62 / 3  aprilie  2013
R A P O R T  

asupra proiectului de Lege privind aprobarea Ordonanţei de urgenţă a Guvernului nr.2/2013 pentru completarea art.362 din Legea nr.95/2006 privind reforma în domeniul sănătăţii
În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată spre dezbatere în fond, în procedură de urgenţă,  cu proiectul de Lege privind aprobarea Ordonanţei de urgenţă a Guvernului nr.2/2013 pentru completarea art.362 din Legea nr.95/2006 privind reforma în domeniul sănătăţii, trimis cu adresa nr. PLx 86 din 18 matie 2013.
Senatul, în calitate de primă Cameră sesizată, a adoptat proiectul de lege , în şedinţa din 12 martie  2013.

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.52 din 29.01.2013) cu observaţii şi propuneri;
· avizul favorabil al Comisiei juridice, de disciplină şi imunităţi ( nr.PLx 86 din 26 martie 2013) ;
· avizul favorabil al Comisiei pentru buget, finanţe şi bănci    ( nr.22/115 din 26 martie 2013);
· punctul de vedere al Ministerului Sănătăţii (nr.EN 1205/2.04.2013 ) .
Prin acest proiect de lege se creează baza legislativă privind acordarea din bugetul Ministerului Sănătăţii a fondurilor către societăţile  aflate sub autoritatea Ministerului Sănătăţii, la care statul este acţionar majoritar, prin aport în numerar şi majorarea capitalului social.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege, în şedinţa din   2 aprilie  2013. La lucrările comisiei au fost prezenţi 15  deputaţi din totalul de 20 membri.
La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii.
În urma dezbaterilor, Comisia pentru sănătate şi familie a  hotărât, cu unanimitate de voturi, adoptarea proiectului de Lege privind aprobarea Ordonanţei de urgenţă a Guvernului nr.2/2013 pentru completarea art.362 din Legea nr.95/2006 privind reforma în domeniul sănătăţii,  în forma prezentată de Senat.
În raport cu obiectul şi conţinutul său, proiectul de lege face parte din categoria legilor ordinare. 
              PREŞEDINTE,                                          SECRETAR,

              Rodica Nassar                                           Florin Buicu
Întocmit, 
Cristina Bologan – expert  parlamentar

